CELEX: 62017TN0726
Language: sk
Date: 2017-10-24 00:00:00
Title: Vec T-726/17: Žaloba podaná 24. októbra 2017 – Commune de Fessenheim a i./Komisia

15.1.2018   
            
            
               SK
            
            
               Úradný vestník Európskej únie
            
            
               C 13/23
            
         Žaloba podaná 24. októbra 2017 – Commune de Fessenheim a i./Komisia
   (Vec T-726/17)
   (2018/C 013/37)
   Jazyk konania: francúzština
   
      Účastníci konania
   
   
      Žalobcovia: Commune de Fessenheim (Fessenheim, Francúzsko), Communauté de communes Pays Rhin-Brisach (Volgelsheim, Francúzsko), Conseil départemental du Haut-Rhin (Colmar, Francúzsko) a Conseil régional Grand Est Alsace Champagne-Ardenne Lorraine (Štrasburg, Francúzsko) (v zastúpení: G. de Rubercy, advokát)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie z 10. augusta 2017 (GESTDEM 2017/2593) o odmietnutí zaslať im list Európskej komisie z 22. marca 2017, ktorý adresovala francúzskym úradom a ktorý obsahoval protokol o odškodnení skupiny EDF za zrušenie povolenia prevádzkovať atómovú elektráreň Fessenheim,
            
         
               —
            
            
               prikázal Európskej komisii zaslať žalobcom uvedený list z 22. marca 2017,
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú tri žalobné dôvody.
   
               1.
            
            
               Prvý žalobný dôvod je založený na porušení článku 4 ods. 2 poslednej vety nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/016, s. 331).
            
         
               2.
            
            
               Druhý žalobný dôvod je založený na porušení článku 42 Charty základných práv Európskej únie týkajúceho sa práva na prístup k dokumentom.
            
         
               3.
            
            
               Tretí žalobný dôvod je založený na porušení článku 47 Charty základných práv Európskej únie týkajúceho sa práva na účinný prostriedok nápravy.